Fårupgård er en Herregård, hovedgård til Jelling Sogn, Jelling Birk, Jelling Syssel, Tørrild Herred nu Vejle Kommune. Den er beliggende Fårupgårdvej 5, 7300 Jelling. Fårupgårds historie kan føres tilbage til 1400-tallet. Efter århundreders skiftende ejere og slægter endte hovedgårdsjorden i 1911 som 26 husmandsbrug. Hovedgården er i dag ramme om Fårupgård Ungecenter – et sted med tilbud til unge med særlige behov.  Arkitektur Den nuværende hovedbygning, af grundmur i 1 stokværk med høj kælder og kvistparti på midten, er opført af Tidemann. Af den tidligere Bygning findes nordligst i gaarden to grundmurede sidefløje. S. for den gamle, af svært Tømmer og Munkesten opførte Lade (paa den staar: 1600 og C. T. S.), og lige ved Søen ligger „Slotsbanken“, med Rester af Grave, hvor det ældste Fårup har ligget.